Na osnovu člana 130 Zakona o lokalnoj samoupravi („Sl.list RCG“ br. 42/03, 28/04, 75/05, 13/06 i „Sl.list CG“ br.88/09 i 3/10) i člana 42 Statuta opštine Rožaje (Sl. list CG-opštinski propisi br.9/11), Skupština opštine Rožaje, na sjednici održanoj dana 08.07.2015.godine, **donijela je**

***O D L U K U***

***o bratimljenu opštine Rožaje sa opštinom Lenart***

Član 1

 Izražavajući obostranu želju opštine Rožaje (Crna Gora) i opštine Lenart (Slovenija), za razvijanje svestrane saradnje i prijateljskih veza, opština Rožaje donošenjem ove Odluke bratimi se sa opštinom Lenart.

Saradnja će se realizovati u oblastima: privrede, nauke, kulture, obrazovanja i drugim djelatnostima koje budu od interesa za gradove koji se bratime.

Član 2

 Opština Rožaje i opština Lenart potpisaće Memorandum o saradnji kojim će se definisati bliži uslovi, oblici i konkretne aktivnosti vezane za uspostavljanje saradnje izmedju ovih Opština.

Član 3

 Ovlašćuje se predsjednik Opštine da potpiše Memorandum o saradnji - bratimljenju između opštine Rožaje i opštinom Lenart.

Član 4

 Ova Odluka stupa na snagu danom objavljivanja u „Sl. listu Crne Gore – opštinski propisi“.

Broj: 180

Rožaje, 10.07.2015.godine

**SKUPŠTINA OPŠTINE ROŽAJE**

 **Predsjednik Skupštine,**

 **Husein Kurtagić, prof.**